CELEX: E2017J0008
Language: et
Date: 2018-11-16 00:00:00
Title: Kohtuotsus, 16. november 2018, kohtuasjas E-8/17 — Henrik Kristoffersen vs. Norra Suusaliit (Norges Skiforbund), keda toetavad Norra Olümpia- ja Paraolümpiakomitee ning Norra Spordiliit (Norges idrettsforbund og olympiske og paralympiske komité) (teenuste osutamise vabadus — EMP lepingu artikkel 36 — Direktiiv 2006/123/EÜ — Elukutselised sportlased — Spordiliidud — Turundamisõigused — Piirang — Proportsionaalsus — Sobivus — Vajalikkus)

21.3.2019   
            
            
               ET
            
            
               Euroopa Liidu Teataja
            
            
               C 107/9
            
         
      KOHTUOTSUS,
      16. november 2018,
      kohtuasjas E-8/17
      Henrik Kristoffersen
      
         vs.
      
      Norra Suusaliit (Norges Skiforbund), keda toetavad Norra Olümpia- ja Paraolümpiakomitee ning Norra Spordiliit (Norges idrettsforbund og olympiske og paralympiske komité)
      
         (teenuste osutamise vabadus — EMP lepingu artikkel 36 — Direktiiv 2006/123/EÜ — Elukutselised sportlased — Spordiliidud — Turundamisõigused — Piirang — Proportsionaalsus — Sobivus — Vajalikkus)
      
      (2019/C 107/04)
      Kohtuasjas E-8/17, Henrik Kristoffersen vs. Norra Suusaliit (Norges Skiforbund), keda toetavad Norra Olümpia- ja Paraolümpiakomitee ning Norra Spordiliit (Norges idrettsforbund og olympiske og paralympiske komité), on Oslo ringkonnakohus (Oslo tingrett) esitanud kohtule EFTA riikide vahel järelevalveameti ja kohtu asutamise kohta sõlmitud lepingu artikli 34 alusel TAOTLUSE, mis käsitleb Euroopa Majanduspiirkonna lepingu artikli 36 ning Euroopa Parlamendi ja nõukogu 12. detsembri 2006. aasta direktiivi 2006/123/EÜ (teenuste kohta siseturul) tõlgendamist. Kohus koosseisus esimees ja ettekandev kohtunik Páll Hreinsson ning kohtunikud Per Christiansen ja Martin Ospelt (ad hoc), tegi 16. novembril 2018 järgmise resolutiivosaga otsuse.
      
                  1.
               
               
                  Õiguslikuks kriteeriumiks, mille alusel hinnatakse, kas riiklike spordiliitude kasutatav individuaalseid sponsorlepinguid hõlmav eelkontrolli ja nõusoleku andmise süsteem kujutab endast EMP lepingu artikli 36 kohast piirangut, on küsimus, kas selline süsteem muudab sportlase jaoks turundusteenuse osutamise vabaduse kasutamise vähem huvipakkuvaks.
               
            
                  2.
               
               
                  Kui selline individuaalsete sponsorlepingute puhul kasutatav eelkontrolli ja nõusoleku andmise süsteem kujutab endast piirangut, kohaldatakse seda ka selle süsteemi alusel individuaalse sponsorlepingu sõlmimise taotlusest otsese keeldumise suhtes.
               
            
                  3.
               
               
                  Individuaalsete sponsorlepingute eelkontrolli ja nõusoleku andmise süsteem – ja otsene keeldumine nimetatud süsteemi raames – on seaduslikud tingimusel, et süsteemil ja keeldumisel on õiguspärane eesmärk, mis on õigustatud ülekaaluka üldise huviga, süsteem ja keeldumine on selle eesmärgi saavutamiseks sobivad ega lähe kaugemale sellest, mis on vajalik selle eesmärgi saavutamiseks. Selles hinnangus ei saa süsteemi ja otsest keeldumist pidada eraldiseisvaks, vaid neid tuleb vaadelda, võttes arvesse sportlaste või sportlase üldisi võimalusi individuaalses turundustegevuses osalemiseks.
               
            
                  4.
               
               
                  Riikliku spordiliidu eelkontrolli ja nõusoleku andmise süsteemi alusel tehtud konkreetne otsus individuaalse sponsorlepingu kohta peab põhinema liidu ja sportlase huvide vahelisel õiglasel tasakaalul. Otsus peab olema põhjendatud ja see tuleb edastada sportlasele mõistliku aja jooksul. Lisaks peaks olema võimalik korraldada läbivaatamismenetlus, mille teostab spordiliidust sõltumatu organ. Nende menetluslike tagatiste täitmise korral võib spordiliit kasutada individuaalsete sponsorlepingute taotluste hindamisel oma otsustusõigust. Nende nõuete täitmata jätmise tagajärjed peab kindlaks määrama siseriiklik kohus vastavalt võrdväärsuse ja tõhususe põhimõtetele.